Id-Deċiżjoni tal-Kunsill
tat- tat-18 ta' Frar 2003
dwar dwar il-konklużjoni ta' Ftehim f'forma ta' skambju ta' ittri bejn il-Komunità Ewropea u l-Federazzjoni Russa li tistabilixxi sistema ta' ċċekjar doppju mingħajr limiti kwantitattivi għall-esportazzjoni ta' ċertu prodotti ta' l-azzar mill-Federazzjoni Russa lejn il-Komunità Ewropea
(2003/618/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi il-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-Artikolu 300(2) tiegħu,
Wara li kkunsidra l-proposta tal-Kummissjoni,
Billi:
(1) Il-Ftehim ta' sħubija u koperazzjoni li jistabilixxi sħubija bejn il-Komunitajiet Ewropej u l-Istati Membri, fuq naħa l-waħda u l-Federazzjoni Russa fuq in-naħa l-oħra [1], daħal fis-seħħ fl-1 ta' Diċembru 1997.
(2) Il-Komunità Ewropea u l-Federazzjoni Russa ftehmu li jistabilixxu sistema ta' ċċekjar doppju għal ċertu prodotti ta' l-azzar għal perjodu mit-13 ta' Ottubru 1997 sal-31 ta' Diċembru 1999. Dan il-Ftehim f'forma ta' skambju ta' ittri kien approvat min-naħa tal-Komunità Ewropea bid-deċiżjoni 97/741/KE [2]. Is-sistema kienet estiża għal perjodu mill-1 ta' Jannar sal 31 ta' Diċembru 2001 bid-deċiżjoni 2000/294/KE [3]. Ir-Regolament (KE) Nru 2135/97 [4], estiż bir-Regolament (KE) Nru 793/2000 [5], stabbilixxa l-implimentażżjoni korrispondenti tal-leġiżlazzjoni għall-Komunità.
(3) Il-Kummissjoni finaliżżat negozjati għall-Ftehim f'forma ta' skambju ta' ittri bejn il-Komunità Ewropea u l-Federazzjoni Russa li tistabilixxi sistema ta' ċċekjar doppju mingħajr limiti kwantitattivi għall-esportazzjoni ta' ċertu prodotti ta' l-azzar mill-Federazzjoni Russa u l-Komunità Ewropea,
IDDEĊIEDA DAN LI ĠEJ:
Artikolu 1
1. Il-Ftehim f'forma ta'skambju ta' ittri bejn il-Komunità Ewropea u l-Federazzjoni Russa li tistabbilixxi sistema ta' ċċekjar doppju mingħajr limiti kwantitattivi għall-esportazzjonijiet ta' ċertu prodotti ta' l-azzar mil-Federazzjoni Russa lejn il-Komunità Ewropea huwa hawnhekk approvat min-naħa tal-Komunità Ewropea.
2. It-test ta' dan il-Ftehim huwa anness ma' din id-deċiżjoni.
Artikolu 2
Il-President tal-Kunsill huwa hawnhekk awtorizzat li jinnomina il-persuni li għandhom il-poter li jiffirmaw il-Ftehim f'forma ta' skambju ta' ittri msemmija fl-Artikolu 1 sabiex b'hekk jorbot il-Komunità.
Magħmula fi Brussel, fit-18 Frar 2003.